**Retningsliner for kommunalt tilskot til utbygging av fiber i Gjemnes kommune.**

Gjemnes kommune har eit mål om at flest råd av kommunen sine innbyggarar og næringsliv skal at tilbod om fiber/breiband .

For å stimulere til rask utbygging i ikkje-kommersielle utbyggingsområder blir det innført ei tilskotsordning basert på midlar frå RDA fondet der frivillige lag og foreiningar/organisasjonar kan søke om tilskot til materiell og utstyr som kan nyttast ved dugnadsarbeid

**Formål**

Gjennom økonomisk støtte ynskjer kommunen å stimulere til aktivitetar som bidreg til breibandutbygging for innbyggarar og næringsliv i ikkje-kommersielle utbyggingsområder.

Kven kan søke?

* Frivillige lag og foreiningar/organisasjonar i Gjemnes kommune som på dugnadsbasis vil jobbe med tilrettelegging i samband med fiberutbygging i kommunen.
* Det er eit krav at laget/organisasjonen er demokratisk oppbygd og har organisasjonsnummer.

**Kva kan det søkast om støtte til?**

Det kan gjevast støtte til å dekke utgifter i tilknyting til fiberutbygging i ein grend/husklynge der minst 5 abonnentar knyter seg på.

Det kan mellom anna gjevast støtte til: Leige av gravemaskin, traktor og andre maskiner og teknisk utstyr, grus, fagleg bistand og fiberkabel.

**Krav til søknad**

Søk på eige søknadsskjema i tillegg skal søknaden innehalde prosjektplan med budsjett/kostnadsoverslag og finansieringsplan.

**Handsaming av søknad**

Det er ingen søknadsfrist. Søknadene blir handsama fortløpande. Tilskot blir vurdert utifrå kostnad per husstand/abbonement.

Ordførar har fullmakt til utdeling av støtte på inntil kr. 50.000,- pr søknad. Tilskot ut over dette skal godkjennast av næringsfondsstyret. Maks støtte pr prosjekt er kr. 200.000,-

**Utbetaling av tilskot**

Det kan utbetalast inntil 75% av tildelte midlar som forskot. Resten blir utbetalt når prosjektet er avslutta og sluttrapport og prosjektrekneskap er innlevert.

**Klage**

Vedtak som er fatta etter desse retningslinene, kan det klagast på. Klagefristen er 3 veker etter at søkar har motteke melding om vedtak. Formannskapet er klageorgan.